

#### ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ, ԳԻՏՈՒԹՅԱՆ,ՄՇԱԿՈՒՅԹԻ

#### ԵՎ ՍՊՈՐՏԻ ՆԱԽԱՐԱՐ

**ՀՐԱՄԱՆ**

No § ¦ 2019

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԱՆԿԱԽՈՒԹՅԱՆ ՕՐՎԱ ՏՈՆԱԿԱՏԱՐՈՒԹՅՈՒՆՆԵՐԻ ՇՐՋԱՆԱԿՆԵՐՈՒՄ ԳՅՈՒՄՐԻՈՒՄ ՄԻՋՈՑԱՌՈՒՄՆԵՐԻ ԾՐԱԳԻՐԸ ՀԱՍՏԱՏԵԼՈՒ ԵՎ ԳՈՒՄԱՐ ՀԱՏԿԱՑՆԵԼՈՒ ՄԱՍԻՆ**

Ղեկավարվելով «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքով և Հայաստանի Հանրապե­տության վարչապետի 2019 թվականի հունիսի 1-ի N 661-Լ որոշմամբ հաստատված Հայաստանի Հանրապե­տության կրթության, գիտության, մշակույթի և սպորտի նախարարության կանոնադրության 19-րդ կետի 20-րդ ենթակետով` Հայաստանի Հանրապետության անկախության օրվա տոնակատարությունների շրջանակներում` Գյումրիում իրականացված միջոցառումների մասնակի ծախսերը փոխհատուցելու նպատակով

Հ Ր Ա Մ Ա Յ ՈՒ Մ Ե Մ

1. Հաստատել Հայաստանի Հանրապետության անկախության օրվա տոնակատարությունների շրջանակներում Գյումրիում միջոցառումների ծրագիրը (այսուհետ` ծրագիր)` համա­ձայն հավելվածի:

2. «Հայաստանի Հանրապետության 2019 թվականի պետական բյուջեի մասին» Հայաստանի Հանրապետության օրենքի N 1 հավելվածի 02 աղյուսակի «1168. Արվեստների ծրագրի» «11005. Մշակութային միջոցառումների իրականացում» միջոցառման համար Հայաստանի Հանրապետության կրթության, գիտության, մշակույթի և սպորտի նախարարությանը նախատեսված գումարներից (տող՝ «Աջակցություն պետական և ազգային տոներին նվիրված ծրագրերի իրականացմանը») հատկացնել 15151.8 հազար (տասնհինգ միլիոն մեկ հարյուր հիսունմեկ հազար ութ հարյուր) դրամ` ծրագրի ծախսերը փոխհատուցելու նպատակով:

3. Հայաստանի Հանրապետության կրթության, գիտության, մշակույթի և սպորտի նախարարության (այսուհետ` նախարարություն) գլխավոր քարտուղարին` սույն հրամանի 2-րդ կետում նշված գու­մարը հատկացնելու համար, հրամանի ուժի մեջ մտնելու պահից 15-oրյա ժամկետում կնքել պայմանագիր (այսուհետ` պայմանագիր) «Գյումրու Վ. Աճեմյանի անվան պետական դրամատիկական թատրոն» պետական ոչ առևտրային կազմակերպության հետ:

4. Նախարարության ժամանակակից արվեստի վարչության պետին՝

1) հսկողություն իրականացնել պայմանագրի, պայմանագրով սահմանված աշխատանքների կատարման և բովանդակային հաշվետվության ներկայացման ժամկետի կատարման նկատմամբ.

2) պայմանագրով նախատեսված բովանդակային հաշվետվությունն ստանալուց հետո` տասն աշխատանքային օրվա ընթացքում, դրա վերաբերյալ եզրակացությունը տրամադրել ֆինանսաբյուջետային վարչությանը.

3) մինչև պայմանագրի գործողության ժամկետի ավարտը գլխավոր քարտուղարի հաստատմանը ներկայացնել պայմանագրով նախա­տեսված աշխատանքների կատարման վերաբերյալ հանձնման-ընդունման արձա­նագրության նախագիծը և բովանդակային հաշվետվությունը.

5. Սույն հրամանի կատարման հսկողությունը վերապահել Հայաստանի Հանրա­պետության կրթության, գիտության, մշակույթի և սպորտի նախարարի տեղակալ Արայիկ Խզմալյանին:

ՆԱԽԱՐԱՐ Ա. ՀԱՐՈՒԹՅՈՒՆՅԱՆ



**Հավելված**

ՀՀ կրթության, գիտության, մշակույթի և սպորտի նախարար

----- --------------- 2019 թ.

N ------- հրաման

**ԾՐԱԳԻՐ**

Հայաստանի Հանրապետության Անկախության տոնակատարության շրջանակներում կայացած համերգային միջոցառումների

|  |  |  |
| --- | --- | --- |
| 1 | Կազմակերպության անվանում | «Գյումրու Վ. Աճեմյանի անվան պետական դրամատիկական թատրոն» ՊՈԱԿ |
| 2 | Կազմակերպության  գտնվելու վայր | ՀՀ Շիրակի մարզ, Գյումրի, Սայաթ-Նովայի փող., 4 շենք |
| 3 | Ծրագրի անվանում | Հայաստանի Հանրապետության Անկախության տոնակատարության շրջանակներում կայացած համերգային միջոցառումներ |
| 3.1 | Բովանդակություն | Ս.թ. սեպտեմբերի 21-ին Հայաստանի Հանրապետության Անկախության տոնակատարության շրջանակներում ՀՀ Շիրակի մարզի Գյումրու քաղաքում կայացած համերգային միջոցառումների շարք, մասնավորապես.  **Սև Բերդ**  Համերգային ծրագիր.  Հայաստանի ազգային Ֆիլհարմոնիկ նվագախումբ (գեղ. ղեկ. Էդ. Թոփչյան),  Հայաստանի պետական կամերային երգչախումբ (գեղ. ղեկ. Ռ. Մլքեյան),  Բալետային խումբ (ղեկ.՝ Ռուդոլֆ Խառատյան)  «Նեմրա» ռոք-խումբ  «Լավ էլի» երաժշտախումբ  Մենակատարներ՝  Նարեկ Հախնազարյան (թավջութակ)  Սոնա Ռուբենյան (վոկալ)  Գոռ Սուջյան (վոկալ)  Մանե Գրիգորյան (ծրագրավար)  **Սև Բերդի հարակից բացօթյա տարածք** (պաշտոնական ընդունելություն)  -Լարային քառյակի ելույթ (ղեկ. Գոռ Դավթյան )  **Ասլամազյան քույրերի թանգարան**  -«Անկախության գեղեցկությունը» խորագրով լուսանկարչական ցուցահանդես (ղեկ. Արման Գրիգորյան )  **Հարթակ ՝** Երաժշտական (փոփ)  - «Simbiozz Band»-ի ելույթը  **Վարդանանց հրապարակ՝ մանկական հարթակ**  -Մուլտ հերոսների կերպարների ելույթներ (ղեկ. Ռուզաննա Պարոնյան)  -Լարախաղացի ելույթ (Վլադիկ Հակոբյան)  -Մեծ տիկնիկների (ոտնափայտերով) ելույթներ (ղեկ. Ռոբերտ Ծատուրյան)  - Սոս Ջանիբեկյան (ծրագրավար)  - Էմմա Հակոբյան (ծրագրավար) |
| 3.2 | Նպատակ | Հայաստանի Հանրապետության Անկախության տոնակատարության շրջանակներում կայանալիք համերգային միջոցառումների շարքը նպատակ ունի արժևորելու տոնը, երաժշտարվեստի տարբեր ժանրերի միջոցով հանրությանը փոխանցելու անկախության ուղերձները, ստեղծելու համապատասխան տոնական մթնոլորտ Գյումրու բնակիչների և հյուրերի համար |
| 3.3 | Անցկացման ժամկետ | 2019 թ. սեպտեմբերի 21 |
| 3.4 | Անցկացման վայր | Հայաստանի Հանրապետության Շիրակի մարզ, ք. Գյումրի |
| 3.5 | Ակնկալվող արդյունքներ | Ակնկալվում է, որ բազմահազար ունկնդիրներ և հանդիսատեսներ ականատեսը կդառնան տոնախմբության, ստեղծված տոնական մթնոլորտում կանցկացնեն մշակութային ժամանցը, իսկ հանրությանը՝ երաժշարվեստի ազդեցիկ լեզվով կփոխանցվի անկախության, պետականության, միասնության կարևորագույն ուղերձները |
| 3.6 | Ոչ ֆինանսական ցուցանիշներ | մասնակիցների թիվ՝ 200 |